cyanic-selkie/wikianc huggingface dataset:
Adriana Lima
Karriere
Hun har vært en Victoria's Secret engel siden 2000 og har siden den gang vært med i flere kampanjer for dem. Hun har også vært modell for Maybelline siden 2003. I 2005 var hun med i en rekke reklamer for telefon kompaniet Telecom Italia Mobile.
Korea
Bakgrunn
De to koreanske statene har benyttet et felles, men uoffisielt, koreansk gjenforeningsflagg i internasjonale sportsbegivenheter siden 1991.
Adriana Lima
Karriere
Lima har også prøvd seg ut som skuespiller. Hennes første rolle var med Mickey Rourke og Forest Whitaker i The Follow. Hun har også spilt seg selv i tv-seriene How I Met Your Mother og Ugly Betty.
Korea
Geografi
Korea ligger på den koreanske halvøy i Øst-Asia. I nordvest grenser Korea til Kina der Yalu fungerer som grenseelv og renner ut i Koreabukten. I nordøst er det en kort grense mot Russland der grenseelva heter Tumen. Koreahalvøya er omgitt av Gulehavet i vest, Sørkinahavet i sør og Japanhavet i øst. Koreanerne selv kaller Japanhavet for Østhavet og Gulehavet for Vesthavet. Koreastredet skiller Korea fra Japan. Øyer av betydning er Jejudo, Ulleungdo og Dokdo.
Synne Husby Rostad
Synne Husby Rostad (født 1983) er en norsk sjukjemper som også har hatt suksess i hopp uten tilløp. Hun har konkurrert for klubbene Inderøy IL og Steinkjer FIK.
Korea
Geografi
Den sørlige og vestlige delen av halvøya er flatt jordbruksland, mens det i øst og nord er fjellrikt. Høyeste fjell er Paektufjellet (2744 moh), som også er en del av grensen til Kina.
Mot sør fortsetter fjellene i høylandet Gaema Gowon som ble til i kenozoikum og kan være opptil 66 millioner år gamle, og er delvis dekket med vulkansk materiale. Sør for Gaema Gowon ligger nye fjellmassiver som går sørover langs østkysten. Fjellkjeden kalles for Beakdudaegan, og blant de høyeste toppene er Sobaeksan (2184 moh), Baeksan (1724 moh), Geumgangsan (1638 moh), Seoraksan (1708 moh), Taebaeksan (1567 moh) og Jirisan (1915 moh). Vest for fjellkjeden ligger flere fjellkjeder innover i landet som alle er mer eller mindre parallelle med Beakdudaegan. Disse kjedene er enda eldre enn de lenger nord og ble til i mesozoikum, for mellom 66 og 250 millioner år siden, og følger den tektoniske linjen nordvest og nordvest-vest.
I motsetning til fastlandets gamle fjell, ble flere av de største øyene rundt Korea til i nyere Kenozoikum og ble til som en følge av vulkansk aktivitet. Øya Jeju sør for halvøya er Koreas største øy, med Hallafjellet (1950 moh) som høyeste punkt. Ulleung-do og Dokdo er også vulkanske øyer i havet øst for halvøya. Øyene har en tendens til å bli yngere jo lenger vest de ligger.
Grunnet den enorme fjellryggen på østsiden av halvøya, har de fleste elvene en tendens til å renne vestover. De to unntakene er Nakdong og Seomjin som renner sørover. Store elver som renner vestover er Yalu, Cheongcheon, Daedong, Han, Geum og Yeongsan. Disse elvene har slamførende elvedaler noe som gir grobunn for en rik risproduksjon.
Den sørlige og sørvestre kystlinje er kjent som Dadohae på koreansk. Kystlinja er i motsetning til den øvrige svært variert med halvøyer og øyer om hverandre, men gir et godt klima som sikrer gode navigasjonsforhold, fiskeressurser og havbruk. Den vestvendte kysten har et svært høyt tidevann. Forskjellen på høy- og lavvann ved Incheon som ligger omtrent midt på vestkysten, er 9 meter og lavvannet avslører store lavvannsflater både vest og sør for halvøya.
Historie
Den koreanske nasjonen ble ifølge legenden Dangun Wanggeom etablert 2333 f.Kr., i form av Gojoseon, som omfattet det nordre av dagens Korea og Mandsjuria. 108 f.Kr. falt Gojoseon-riket til det kinesiske Han-dynastiet som etablerte fire kommandanter i det nordre Korea, tre falt raskt grunnet koreansk motstand. I denne perioden var det søndre Korea først okkupert av Jin-nasjonen, og ble senere en del av en løs konføderasjon, kalt for Samhan.
I nord ekspanderte kongeriket Goguryeo og ble gjenforent med Buyeo, Okjeo og Dongye på Gojoseons tidligere territorium og ødela den siste av de kinesiske kommandantene i 313.
De tre kongedømmer
De tre kongedømmer; Goguryeo, Silla og Baekje (de siste to fra Samhan) konkurrerte seg imellom, ettersom mindre kongedømmer falt og slo seg sammen med disse tre kongedømmene. Avanserte statsformer ble utviklet under innflytelse av konfutsiansk og buddhistisk innflytelse. Goguryeo var den dominerende av de tre rikene, men var i konstant krig med de kinesiske dynastiene Sui og Tang. Keiser Yang-ti av Sui ledet en million soldater i flere angrep på Goguryeo (Goguryeo-Sui-krigene), men i år 612 ledet den koreanske general Eulji Mundeok et motangrep som fikk de kinesiske styrkene til å trekke seg tilbake for godt. Sui-dynastiet falt delvis som en følge av tapet mot Goguryeo.
Silla var det minst avanserte av de tre rikene, men hadde etablert en formidabel militær styrke. Silla erobret først Gaya og deretter Baekje og Goguryeo med hjelp fra det kinesiske Tang-dynastiet. Silla-krigerne ble kalt for Hwarang.
Balhae og forente Silla
Silla drev til slutt Tang ut fra Goguryeos territorium, selv om det meste av det nordlige området var regruppert som Balhae. Silla («Forente Silla») kom derfor til å kontrollere det meste av den koreanske halvøy i løpet av det 8. århundre. Senere i det 9. århundre, falt Silla til den kortvarige perioden senere tre kongedømmer.
Etter at Goguryeo-riket falt ledet general Dae Joyeong en gruppe til Jilin i Mandsjuria der han etablerte nasjonen Balhae (kinesisk; Bohai) som en etterfølger av Goguryeo og tok tilbake kontrollen over de tapte nordlige områdene. På det meste omfattet Balhae's territorium området fra Sungari og Amur i det nordlige Mandsjuria og sørover til dagens Korea. I det 10. århundre ble Balhae erobret av khitanerne.
Goryeo
Kongedømmet Goryeo (918 – 1392) erstattet Silla som den dominerende statsmakten i Korea. Mange fra embedsstanden i Balhae samarbeidet med det nyetablerte Goryeo-dynastiet, som fastsatte Koreas grenser til et område som var litt større enn dagens Korea (se Gando-regionen som i dag er en del av Kina). I denne perioden ble lovverket etablert og en sivil administrasjon etablert. Buddhismen spredde seg raskt over hele landet.
I det 10. og 11. århundre opplevde Goryeo stadige angrep fra Jurchen og Khitan langs den nordlige grense. Konflikten økte mellom militære og sivile ettersom soldatene ble degradert og dårlig betalt. Det endte med et militært opprør der noen av de ledende militære ble tvunget i eksil. I 1238 invaderte mongolene Goryeo og la kongedømmet i ruiner i en motstandskamp som varte i 30 år. Til slutt ble en avtale signert mellom de to kongedømmene der Mongolene ble innrømmet seieren. I 1340-årene ble det mongolske riket svekket som følge av intern strid. Til slutt var Korea i stand til å mønstre en politisk reform uten mongolsk innflytelse. General Yi Seong-gye utmerket seg ved å slå tilbake japanske pirater som stadig gjorde raid mot koreanske og kinesiske skip.
Joseon
I 1392 etablerte Yi Seong-gye Kongedømmet Joseon og flyttet samtidig hovedstaden til Hanseong (i dag Seoul). 52 år senere innførte kong Sejong det koreanske alfabetet Hangul. På 1500-tallet forsøkte Japan to ganger å invadere Korea, uten å lykkes i det som er kalt for Imjinkrigen. Men Japan klarte å gjøre stor skade og svekket det koreanske styret. Mandsjuria invaderte Korea og tvang landet i 1627 til å anerkjenne Mandsjurias styre.
I begynnelsen av 1870-årene begynte Japan å skaffe seg tilgang til vestlig teknologi og tvang Korea bort fra Kinas interessesfære. I 1895 ble Dronning Min av Korea drept av japanerere under ledelse av Miura Goro. Japan økte deretter sin kontroll over Korea som en følge av den første kinesisk-japanske krig som resulterte i at Japan klarte å fravriste kineserne kontrollen over Korea. Japan økte sin kontroll og innflytelse i området ytterligere etter den russisk-japanske krigen (1904–1905).
Japansk okkupasjon
I 1910 annekterte Japan Korea. Den japanske okkupasjonen varte til slutten av den andre verdenskrig, da de allierte tvang Japan til å gi fra seg alle erobrede territorier.
Mange koreanere ble under tvang sendt rundt om i landet, menn som slavearbeidere, kvinner som sexslaver for hæren, kalt for «comfort women». Japanske soldater og politi slo i 1919 ned en uavhengighetsbevegelse, og tok livet av 7000 koreanere. Selv om statistikken er usikker, antar en at 64 000 koreanske tvangsarbeidere døde mellom 1939 og 1940 i Japan. Japanske krigsforbrytelser er blant grunnene til at det fremdeles er en sterk anti-japansk holdning i Korea.
Delingen av Korea
Etter andre verdenskrig ble landet midlertidig delt mellom USA og Sovjetunionen, henholdsvis sør og nord for den 38. breddegrad. Målet var å reetablere den koreanske nasjonen. Forsøk på gjenforening i regi av De forente nasjoner lot seg ikke gjennomføre, og Korea ble raskt en del av den kalde krigen, og den midlertidige grensen permanent. I 1948 ble de to koreanske statene proklamert. Den politiske og militære spenningen i området resulterte i Koreakrigen, da Nord-Korea invaderte Sør-Korea i juni 1950. Krigen involverte mange land, men endte med en våpenhvile i juli 1953 med grenser som lå svært nær grensen før krigen. Våpenhvilen gjelder fremdeles, og noen fredsavtale er ikke signert.
Sør-Korea har utviklet seg til et vestlig støttet demokratisk og kapitalistisk land med en av verdens sterkeste økonomier. Nord-Korea hentet lenge sin støtte fra Kina og Sovjetunionen, men mistet mye av denne på 1990-tallet. 1990-tallet startet også en viss opptining av det spente forholdet mellom de to koreanske nasjonene. I 2000 møtte de to landenes ledere til et toppmøte, og siden har en viss tilnærming funnet sted, blant annet i forbindelse med internasjonale idrettsarrangement, flere gjenforeninger av splittede familier og turist- og industriprosjekter. Et siste toppmøte skjedde i 2007.
Språk og alfabet
Koreansk er et isolert eller altaisk språk, som brukes på den koreanske halvøy, i det nordøstre Kina, samt blant koreanske minoriteter i flere land. Skriftspråket kalles hangul og ble innført av kong Sejong i 1443.
Det koreanske språket er et av verdens mest vitenskapelige fonetisk skrevne språk.
Filosofi
I eldre kinesiske kilder blir Korea referert til som «Elver og fjell brodert på silke» (錦繡江山) og «Østens høflige nasjon» (東方禮儀之國). I det 7. og 8. århundre knyttet handelsruter Korea sammen med omverdenen. Så tidlig som i 845 skrev arabiske handelsmenn følgende om Korea: «Over havet bortenfor Kina ligger fjellandet Silla, rikt på gull. Muslimer som tilfeldigvis skulle havne der blir så blendet av dets karakter at de blir der for alltid.»
Japanske kilder viser at kinesisk kunnskap og teknologi, inkludert skrifttegn og klassikere som Samtaler av Konfucius, ble introdusert i Japan av koreanske lærde. I 554 sendte det koreanske kongedømmet Baekje leger, urter og spesialister på kalender og magi til Japan, og i 602 ble Baekjemunken Kwalluk sendt til Japan for å overlevere bøker om astronomi og kalender, geografi og magi. Selv om halvparten av befolkningen er ikke-religiøse har den konfutsianismens tradisjonen dominert Korea sammen med Buddhisme, Taoisme og Koreansk shamanisme. Siden midten av det 20. århundre har kristendommen konkurrert med buddhismen om å være den sterkeste religiøse kraften i Sør-Korea.
Vitenskap og teknologi
En av de best kjente symboler på koreansk vitenskap og teknologi er det ni meter høye observatoriet Cheomseongdae, som ble bygd i 633 og var verdens første i sitt slag.
Koreanerne var tidlig ute med trykkekunsten, og brukte treblokker allerede i 751 e.Kr. Metalltyper ble oppfunnet i 1232, lenge før Johann Gutenberg presenterte sine metalltyper.
Under Joseon opplevde landet en blomstrende utvikling innenfor tradisjonell kunst og håndverk. Verdens første vannur ble oppfunnet i 1434 av Chang Yong-sil, som senere utviklet en mer komplisert versjon med mer astronomisk tilleggsutstyr.
Koreansk silke ble ansett av kineserne som verdens beste, mens koreansk pottemakeri laget med den grågrønne keramiske glasuren ble høyt verdsatt i Japan. I denne tidsperioden utviklet koreanske håndverkere arbeider innenfor både pottemakeri, silkearbeider og papir. Samtidig ble verdens første jernbeslåtte krigsskip, Geobukseon («Skilpaddeskipet»), produsert.
Koreansk litteratur
Det koreanske skriftspråket ble fullt utviklet på 1400-tallet; før dette fantes det ingen koreanskspråklig litteratur. Det finnes imidlertid mye eldre litteratur skrevet i Korea på kinesisk.
Redouane Drici
Redouane «Reidar» Drici (født 7. mars 1959) er en algerisk tidligere fotballspiller bosatt i Bergen. Han spilte fem sesonger for Sportsklubben Brann fra 1984 til 1991, hvor han blant annet var tapende cupfinalist to ganger. Han fikk totalt seks kamper for det algeriske landslaget.
Fotballkarriere
Da Drici på sommeren i 1983 var på besøk hos en venn i Bergen, traff han en journalist som satte ham i kontakt med. Det førte til at Drici trente med Brann under sitt korte ferieopphold i Norge. I januar 1984 signerte Drici en korttidskontrakt med Brann, og fikk innvilget oppholdstillatelse til september. Brann hadde rykket ned siden sesongen i forveien og det ble stilt store forventninger til Drici. Han ble lansert som erstatter for Anders Giske, som hadde forlatt Brann til fordel for, og trener Arve Mokkelbost beskrev ham som «en juvel blant all gråsteinen». Til tross for noen gnistrende opptredener, gjorde skader sitt til at han ikke helt innfridde forventningene stilt til ham. Drici hadde spilt 7 kamper og scoret 1 mål for Brann i første halvdel av 1984-sesongen før uenigheter om kontraktsbetingelsene satte en stopper for videre spill. Drici trente med og  før han flyttet tilbake til Algerie for å spille for RC Kouba.
Ust-Katav
Ust-Katav (russisk: Усть-Катав) er en by i Tsjeljabinsk oblast i Russland. Den ligger ved elva Jurjuzan, 210 km vest for Tsjeljabinsk. Innbyggertall: 25 898 (folketelling 2002).
Redouane Drici
Fotballkarriere
Drici retunerte til Bergen i 1987, hvor han ble i fire sesonger. Han var midtstopper, og spilte vanligvis i forsvar med Jan Halvor Halvorsen og Per Egil Ahlsen. Drici spilte cupfinale for Brann i 1987, da de tapte for Bryne, og i 1988, da de tapte for Rosenborg. Totalt spilte han 72 kamper og scoret seks mål for Brann. Drici forlot Brann i juli 1991. Med et halvår igjen av kontrakten og bare to opptredener i cupen så langt den sesongen, valgte Drici å trappe ned med spill på utlån til i fjerde divisjon ut 1991.
Ust-Katav
Byen ligger nær både den transsibirske jernbane og «Ural-motorveien» M5. Ust-Katav is best kjent for fabrikken UKVZ (Ust'-Katavskiy Vagonostroitelniy zavod im. Kirova), som er produksjonstedet for verdens mest tallrike trikkemodell, KTM-5.
Redouane Drici
Fotballkarriere
Drici spilte totalt seks ganger for det algeriske landslaget i løpet av våren 1982. Algerie hadde det året kvalifisert seg for VM i fotball 1982, men på grunn av en skade gikk han glipp av mesterskapet.
I 1995 og 1996 var han spillende trener for sjettedivisjonsklubben Valestrand Hjellvik FK.
Annet
Drici har vært bosatt i Bergen siden 1987. Han fikk tilnavnet Reidar i Bergen, ettersom mange av hans nye bysbarn syntes hans egentlige fornavn var vanskelig.
Liste over fylker i Kansas
Liste over fylker i Kansas. Den amerikanske delstaten Kansas består av 105 fylker. Kansas er den eneste delstaten som har en forkortelse på to bokstaverer for fylkene.
Dysphanochila
Dysphanochila er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia. Slekten omfatter bare én kjent art.
Utbredelse
Arten lever i delstaten Western Australia.
Eksterne lenker
Dysphanochila
Andreas Felder
Andreas Felder (født 6. mars 1962 i Hall i Tirol) er en tidligere, østerriksk skihopper.
På 1980-tallet og tidlig på 1990-tallet var han med på å dominere internasjonal hoppsport sammen med Jens Weißflog, Matti Nykänen og bestevennen, Ernst Vettori. Hele fem ganger var han blant de fem beste i sammendraget i verdenscupen, og i sesongen 1990/91 gikk han helt til topps.
Han tok sin første, internasjonale mesterskapsmedalje under VM 1982 i Oslo, der det østerrikske laget som bestod av Felder, Armin Kogler, Hubert Neuper og Hans Wallner tok sølv i lagkonkurransen.
Det store gjennombruddet kom i sesongen 1984/85. I desember 1984 vant han sitt første verdenscuprenn i Thunder Bay i Canada. Han vant seks renn i løpet av sesongen, men måtte nøye seg med andreplassen i sammendraget, etter Nykänen. Under VM 1985 i Seefeld vant han sølv både i normalbakkerennet og med det østerrikske landslaget.
I 1986 ble han verdensmester i skiflyging i Bad Mitterndorf, og under VM 1987 i Oberstdorf ble han verdensmester i storbakken og fikk i tillegg bronse i lagkonkurransen.
I sesongen 1990/91 sikret Felder seg sin eneste sammenlagtseier i verdenscupen, og han var med på å vinne laggull i VM 1991 i Val di Fiemme sammen med Ernst Vettori, Heinz Kuttin og Stefan Horngacher. Han fikk også med seg en sølvmedalje i laghopp under OL 1992 i Albertville sammen med Ernst Vettori, Heinz Kuttin og Martin Höllwarth. Felder avsluttet karrieren med en seier: 29. mars 1992 vant han skiflygingsrennet i Planica.
Andreas Felder har også deltatt i ett verdenscuprenn i kombinert; i Falun i 1989. Han ledet etter hopprennet, men havnet på en 18.-plass etter at langrennet var overstått.
Under ski-VM i Trondheim var Andreas Felder sjefstrener for det østerrikske hopplaget. Året etter ble han ansatt som hopptrener for det tyske kombinertlandslaget. Senere fikk han jobben som hopptrener for det østerrikske kombinertlandslaget.
Andreas Felder bor i Absam i Tirol. Han er gift, og har en datter og en sønn.
Parapet
Parapet (italiensk: parapetto) henviser til forlengelsen av en vegg eller mur på et tak, som en balkong, en terrasse, bro, eller en eller annen struktur. Begrepet kom fra mellomfranske parapet i betydningen «brystvern» på slutten av 1500-tallet, eller direkte fra italienske parapetto, fra para-, «forvar» + petto, «bryst», igjen avledet fra latinske pectus. I betydningen brystvern har det tyske brustwehr . Parapeter var opprinnelig en forskansning på en bygning for å forsvare den mot militære angrep. I generell arkitektur henviser de hovedsakelig til en utstikker. Hvor henvisningen er en utvidelse over et tak, kan en parapet være fortsettelsen av et vertikalt trekk fra den ytre veggen som fortsetter over takets overflate. Det kan da fungere som en brannmur.
Ski-VM 2009 – 10 kilometer klassisk kvinner
Kvinnenes 10 kilometer klassisk under Ski-VM 2009 ble holdt den 19. februar 2009 i Liberec, Tsjekkia.
Hjelledøla (Stryn)
Hjelledøla er ei elv i Stryn kommune. Den er en del av Strynevassdraget og dannes ved samløpet av Skjerdingsdøla og Videdøla, og renner derfra mot vest gjennom Hjelledalen til munningen i Oppstrynsvatnet ved Hjelle. Hjelledøla er 8,1 kilometer lang (28,4 km medregnet Videdøla), og har et nedbørfelt på 234,7 km². Middelvannføringen ved munningen er 15,62 m³/s.
Strynevassdraget ble vernet mot kraftutbygging i Verneplan IV for vassdrag i 1993.
Bibelstudentene
Bibelstudentene eller De internasjonale bibelstudenter var en internasjonal bevegelse organisert rundt den amerikanske predikanten Charles Taze Russells virksomhet og var forløperen for trossamfunnet Jehovas vitner. Den første gruppen ble samlet under ledelse av Russell i Pittsburgh i Pennsylvania i USA i 1870 og tok blant annet avstand fra de tradisjonelle kristne trosartiklene knyttet til treenighetslæren, helveteslæren og sjelens udødelighet. Innen bevegelsen skiftet navn til Jehovas vitner under ledelse av Russells arvtager Joseph Franklin Rutherford i 1931, besto den av cirka 50 000 bibelstudenter i anslagsvis 4000 menigheter i omkring 90 land og var representert i alle verdensdeler.
Ulike navn
Bibelstudentene ble også tidvis omtalt som russellitter og millennister, og var dessuten kjent under tilnavnet Millenniets Daggry etter Russells populære bokserie. Men i 1910 tok de i bruk navnet International Bible Students Association, på norsk International Forening for Bibelstudium. De lokale gruppene eller menighetene brukte gjerne navnet Forente bibelstudenter. Ved en internasjonal resolusjon som ble lansert av Rutherford ved et stevne i Columbus i Ohio i USA 26. juli 1931, adopterte den internasjonale bevegelsen navnet Jehovas vitner, som de har vært kjent som siden. De opprinnelige bibelstudentene kan således kanskje avgrenses til å betegne en kristen bevegelse som eksisterte mellom år 1870 og 1931. Både bibelstudentene og Jehovas vitner har hele tiden operert gjennom lovformerlig registrerte selskaper under navnene Watch Tower og Watchtower, hvorav det første (fra 1884) het «Zion’s Watch Tower Tract Society». (Se Vakttårnets Bibel- og Traktatselskap.)
Ulike bibelstudieforeninger
Det har periodevis også eksistert andre, mye mindre grupperinger som har kalt seg bibelstudenter, og som bygger sin tro på Charles T. Russells lære, men som har tatt avstand fra Joseph F. Rutherford. En uformell samling slike grupperinger eksisterer også i dag, og går blant annet under benevnelsen Associated Bible Students. Disse har under 10 000 medlemmer i en håndfull land. De har en teologi som sammenfaller med Jehovas vitners lære på en del sentrale områder, men holder seg atskilt fra dem og tror ikke at Jehovas vitner har «den sanne religion».
Virksomhet
De «opprinnelige» bibelstudentene var ivrige evangelister og organiserte systematisk hus-til-hus-forkynnelse på samme måte som dagens Jehovas vitner. Her spredte de Russells og Rutherfords skrifter og avspilte bibelske foredrag ved hjelp av bærbare grammofoner foruten å undervise folk og invitere dem til møtene sine. Bibelstudentene organiserte også mange stevner som offentligheten ble invitert til, for eksempel i forbindelse med Russells eller Rutherfords besøk i forskjellige land. Vakttårnselskapet fikk mange av Russells prekener trykket i forskjellige amerikanske aviser og drev i perioden 1924–1957 en egen radiostasjon som het WBBR. Mye av grunnen til at bevegelsen ble spredt ut over USAs grenser i så stor utstrekning, var at immigranter fra andre verdensdeler enten sendte litteratur om sin nyfunne tro til slektninger i hjemlandet, eller bestemte seg for å reise tilbake for å etablere forkynnelsesvirksomheten der.
Ruka
Ruka er et av Finlands største vintersportssteder, og ligger i Kuusamo kommune, cirka 25 km nord for tettstedet Kuusamo, ikke langt fra Oulanka nasjonalpark. Skihoppanlegget Rukan hyppyrimäet ligger i Ruka.
Red Wings Airlines
Red Wings Airlines er et flyselskap med base på Vnukovo internasjonale lufthavn, i det vestlige administrative Okrug i Moskva, Russland. Selskapet utfører både passasjer- og fraktflyvninger, både rute og charter.
Selskapet innstilte virksomheten midlertidig i februar 2013 da dets driftstillatelse ble trukket tilbake på grunn av sikkerhets- og vedlikeholdsproblemer. Lisensen ble gitt på nytt i juni 2013.
Historie
Red Wings ble grunnlagt i 1999 under navnet VARZ-400, etter det russiske akronym for Vnukovo Avia Repair Factory. Det ble omdøpt til Airlines 400 i 2001, før det tok sitt nåværende navn i 2007. Sekskapet var eid av den russiske forretningsmannen Alexander Lebedev, som ønsket å etablere et lavpris-flyselskap ved å bruke russiske Tupolev Tu-204-100B 210 passasjer jetfly, både nye og brukte. Selskapet hadde en flåte på ti Tu-204-100B (den ellevte Ty-204 måtte avskrives etter havari på Moscow Vnukovo den 29. desember 2012).
Selskapers eier, Lebedev eide også 49% i det tyske charterselskap Blue Wings, som da ble Red Wings' søsterselskap. Likevel, den 13. januar 2010 opphørte alt samarbeide og Blue Wings innstilte all virksomhet og søkte om konkursbehandling og begrunnet dette med den globale finanskrise.
Etter at Red Wings Flight 9268 havrerte i desember 2012 på Vnukovo-flyplassen iverksatte det russiske luftfartstilsyn et hastevedtak om fullstendig gjennomgang av selskapets operative aktiviteter og vedlikeholdsprosedyrer som resulterte i at driftstillatelsen ble inndratt (AOC-lisene) fra 4. februar 2013. Selskapet hadde innstilt all virksomhet dagen før og eieren, Alexander Lebedev annonserte at han ikke hadde planer om å gjenoppta virksomheten"
Den 4. april 2013 solgte NRC Red Wings Airlines Group "Guta" for en symbolsk beløp på 1 rubel (men selvsagt, de innleide fly forble utleiers - det NRC-eide selskap "Ilyushin Finance"s eiendom. Red Wings nye eiere planla å øke flåten med 10-15 fly. Selskapet ville bare kjøpe russisk-bygde fly. Den 25. april 2013 ble det annonsert at selskapet Red Wings nå ble ledet av Sergey Belov, tidligere administrerende direktør (CEO) for flyselskapet "Russia." Den 18. juni 2013 fornyet det russiske luftfartstilsynet, Federal Air Transport Agency driftstillatelsen til Red Wings for kommersiell transport av passasjerer og frakt. Den 22. juni ble charterflyvninger gjenopptatt, og den 12. juli 2013 passasjerflyvninger fra Moskva.
Destinasjoner
I desember 2012 annonserte Red Wings at første flyvning ville gå fra  Moskva (Vnukovo lufthavn) til Kaliningrad (Khrabrovo lufthavn) den 25.juni 2012. Den 12. juli 2013 startet regulære flyvninger fra Moskva til Makhatsjkala og Kaliningrad og den 19. august til Krasnodar og Simferopol (det russisk-okkuperte Ukraina internasjonalt anerkjent som en del av Ukraina).
Flåte
Red Wings flåte omfattet følgende i desember 2014): Ved slutten av 2014 undertegnet Red Wings kontrakt for 3 Sukhoi SSJ100 på langtidsleie som en del av fornyingsprogrammet. Forventer 15 innen  2017.
Ulykker og hendelser
Den 29. desember 2012 kl 16:35 lokal tid, (12:35 GMT), havarerte Red Wings Flight 9268, en Тupolev TU-214 bygget i 2008) under landing på Moskvas Vnukovo internasjonale lufthavn (VKO) etter en fergeflyvning (uten passasjerer) fra Pardubice lufthavn i Tsjekkia. Flyet stanset på hovedveien, om lag 400 meter utenfor rullebanen. Det var åtte besetningsmedlemmer ombord og fem omkom, mens tre ble alvorlig skadet. Denne fatale ulykken var selskapets andre med TU-204-100B på ni dager, da et fly fra Novosibirsk den 20. desember 2012 havarerte 350 m utenfor rullebanen på en åpen mark. Første indikasjoner fra den sorte boksen indikerte feil med bremsene så vel som at reverseringen var viktigste årsaker.    Russlands havarikommisjon Interstate Aviation Committee (IAC) fastslo senere at ulykken var forårsaket av feil med bryterne til en kompressor som førte til at landingshjulene ikke ble felt ut i tide.
Årnes (Nes)
Årnes er et tettsted og administrasjonssenteret i Nes kommune i Viken. Tettstedet har innbyggere per 1. januar, og ligger på Glommas østside seks kilometer sørøst for Vormsund. Årnes er sammen med Vormsund kommunens viktigste handelssentrum. Årnes har også noe småindustri og servicevirksomhet.
Historie
Tettstedet ble anlagt og utviklet i forbindelse med at Kongsvingerbanen ble lagt gjennom området i 1860-årene. Årnes stasjon ble ferdigstilt i 1862 og trafikkeres av Vys lokaltog linje L14 og fjerntog (1–4 ganger daglig) til Karlstad og Stockholm. Ettersom tettstedet vokste, ble administrasjonen for Nes kommune i løpet av 1900-tallet etter hvert flyttet fra Vormsund til Årnes.
Stedet
Årnes Kornsilo & Mølle er et av landets største kornmottak og tar i mot rundt 35 000 tonn korn årlig. Anlegget skal nå oppgraderes og har forpliktet seg til minimum 20 års videre drift.
Årnes har barneskole (1982), ungdomsskole (2003) og videregående skole (1983).
Kultur
Nes Kommunes kulturhus ligger på Årnes. Dette huset har to dedikerte kinosaler, samt en storsal som kan brukes både til konsert og kino. En av kinosalen er THX sertifisert, og den andre har Dolby Atmos lyd.
«Torbjørns samlinger» ligger her - «en av Norges største private samlinger av motorkjøretøyer, samt av militærutstyr fra både første og andre verdenskrig»;Samlingen har mere enn 50 veterankjøretøy.
Den anerkjente maleren Haakon Engelsen bor på Årnes.
Polarity
Polarity er det sjette studioalbumet fra Lava, utgitt i 2003. Albumet lå 2 uker på VG-lista og endte med 24.-plass som beste plassering.
Stanghelle
Stanghelle er et tettsted i Vaksdal kommune i Vestland fylke. Tettstedet har innbyggere per 1. januar, og ligger ved Dalevågen på østsiden av Veafjorden. E16 og Bergensbanen går igjennom tettstedet. Stanghelle er det minste av de tre tettstedene i Vaksdal kommune.
Kjente stanghellinger er Trond Egil Soltvedt, tidligere fotballspiller, og Harald Stanghelle, politisk redaktør for Aftenposten. Harald Stanghelle var tidligere redaktør i den lokale avisen VaksdalPosten.
Protomocerus
Utseende
Middelsstore til nokså store, brunlige trebukker. Antennene er vanligvis lengre enn kroppen. Pronotum har en butt tann midt på hver side. Dekkvingene har ofte lyse tegninger.
Levevis
Som de fleste andre trebukker borer larvene i ved.
Utbredelse
Gruppen er vidt utbredt i Afrika.
Alkoholinnhold
Den største alkoholinnholdet man kan få gjennom destillering er 96 %
Alkohol i drikke
For å kjøpe drikke med en alkoholprosent på over 22 % må man være fylt 20 år. For å kjøpe drikke under dette må man ha fylt 18 år.
Alkohol i kropp
Alkohol i kroppen regnes i promille av blodet. 1 promille vil si 1 gram alkohol per kilo blod.
I Norge er det ikke lov å kjøre hvis man har en promille på 0,2 eller høyere.
Nicolaj Thomsen
Nicolaj Thomsen (født 8. mai 1993) er en dansk fotballspiller som spiller for B.93.
Jan Kjærstad
Jan Kjærstad (født 6. mars 1953 i Oslo) er en norsk forfatter, bosatt i Oslo.
Han er utdannet cand.theol. fra Universitetet i Oslo 1979. I 1980 debuterte han som forfatter med novellesamlingen Kloden dreier stille rundt, og han har siden da vært forfatter på heltid.
Den litterære produksjonen hans består i hovedsak av romaner og essays, men inkluderer også noveller og bildebøker for barn. Bøkene hans er oversatt til en rekke språk; blant annet engelsk, tysk, fransk og spansk. Kjærstad har mottatt flere priser for arbeidet sitt – inkludert Nordisk råds litteraturpris i 2001 for Oppdageren som er siste bindet i romantrilogien om Jonas Wergeland.
Forfatterskap
Tematikken i Speil var politiske og religiøse brytninger og forhold til kunsten. Som også i senere verker var det vâre skildringer av ung kjærlighet fulgt av samlivsproblemer. Både ved dette og i øvrig tematikk problematiseres de store spørsmål i livet. På 1990-tallet vakte han internasjonal oppsikt med sin trilogi om den oppdiktede TV-personligheten Jonas Wergeland: Forføreren, Erobreren og Oppdageren. I 2001 fikk han Nordisk råds litteraturpris for det siste bindet i denne romanserien (Oppdageren). Disse bøkene om Jonas Wergeland er formet som biografier, men de er fiktive. Det unike her er at de er skrevet av tre ulike kvinner som har forskjellig syn på Wergeland. Handlingen i bøkene kretser i stor grad om forholdet til Wergelands kone og mordet på henne. Det er klar samfunnskritikk i disse bøkene, og Kjærstad er kjent for å gi et troverdig bilde av figurene han skildrer. Jan Kjærstad er en aktiv forteller, og mange av romanene hans handler om nettopp det å fortelle. Det er ofte flere ulike fortellinger som flettes sammen, gjerne uten kronologiske holdepunkter.
Flere av romanene har handling som foregår i Oslo. Dette gjelder spesielt Jonas-trilogien, som i stor grad knytter tråder til hans oppvekst på Grorud, men også Kongen av Europa. Spesielt i sistnevnte, men også i andre av verkene, fletter han inn referanser til 60- og 70-talls populærmusikk på en elegant måte. Skildringen av oppvekstmiljøet i etterkrigstiden og forholdet mellom gutter og jenter er svært levende beskrevet, ikke sjelden med betydelig dramatikk. Oslo-tilknytningen og hans narrative bruk av populærmusikk fra 60-tallet kan sammenlignes med Lars Saabye Christensen. Kjærstad inntar dermed en plass blant de største hovedstadsfortellerne i norsk litteratur. Kjærstad er kjent for sine nyskapende romaner. Ofte har de elementer hentet fra en samtidsnær, men kanskje forvridd, virkelighet.
I 1996 ble Kjærstad kåret av  Bokklubben Nye Bøker til en av De fire nye store.
Kjærstad som litteraturkritiker
Han var redaktør av Gyldendals litterære tidsskrift Vinduet på siste halvdel av 80-tallet. Kjærstad redigerte tidsskriftet BØK sammen med Jon Fosse, 1993-97.
Han deltar aktivt i litterær debatt, som i Aftenposten i januar 2010 om Min kamp-trilogien til Karl Ove Knausgård, der Kjærstad kritiserer anmeldernes nesegruse beundring for en diskutabel selvbiografisk bokform.
TV-serie
TV-serien Erobreren er basert på Kjærstads romantrilogi om Jonas Wergeland (Forføreren, Erobreren og Oppdageren). Hovedpersonen Jonas Wergeland fremstilles av tre skuespillere i forskjellige aldre: Johan Felix Tschudi (12 år), Jakob Oftebro (25) og Kåre Conradi (40). Serien ble sendt på NRK første gang våren 2012 og fikk varierende mottakelse. VG gav serien terningkast 2, mens side2 konkluderte med at «Kvaliteten er definitivt i høysete og man kan ikke annet enn å bli henrykt over at en norsk produksjon av dette kaliber igjen er på skjermen.».
Alfred Kerr
Alfred Kerr (født Kempner 25. desember 1867, død 12. oktober 1948) var en innflytelsesrik tysk teaterkritiker og essayist av jødisk herkomst med kallenavnet «Kulturpapst» (kulturpave).
Ungdom
I 1887 tok han etternavnet Kerr og fikk det offisielt endret i 1909. Kerr endret sitt etternavn for å unngå tilknytning til Friederike Kempner. Han studerte litteratur i Berlin under Erich Schmidt. Han ble også undervist av Theodor Fontane. Kerr arbeidet senere som redaktør for en rekke aviser og magasiner. Sammen med utgiveren Paul Cassirer grunnla han kunsttidsskriftet Pan i 1910.
Karriere
Kerr var kjent for sin behandling av dramakritikk som den annen gren litterære kritikk.
Ettersom hans berømmelse vokste engasjerte han seg i polemikk, med kritikerne Maximilian Harden, Herbert Ihering og Karl Kraus i særdeleshet. Han var sterkt imot Bertolt Brecht.
Eksil
Etter nazistenes maktovertakelse i 1933 flykter Kerr hans kone, Julia, og barna fra Tyskland til Frankrike via Tsjekkoslovakia og Sveits. De flyttet til London i 1935. Disse årene i eksil ble beskrevet, fra et barns perspektiv, av Kerrs datter i hennes bøker ''Out of the Hitler Time. When Hitler Stol Rosa og The Otherv Way Road Around''.
Hans bøker var blant de som ble brent i mai 1933 av nazistene da de kom til makten. Kerr hadde angrepet den Nationalsozialistische Deutsche Arbeiterpartei offentlig. Mens han besøkte Praha, Wien, Sveits og Frankrike, kom han til London i 1935 hvor han bosatte seg i ekstrem fattigdom. Han var en av grunnleggerne av den Freier Deutschen Kulturbund, og arbeidet for den tyske PEN-klubben.
Kerr ble naturalisert som britisk borger i 1947. I 1948 besøkte han Hamburg ved starten av en planlagt tur til flere tyske byer, men han fikk et slag, og deretter bestemte han seg for å begå selvmord ved å ta en overdose av veronal.
Han ble gravlagt, uten referanser til religion i henhold til sine ønsker, i Ohlsdorf-Kirkegården i posisjon "Z 21-217" og hans kone ble kremert med hennes aske gravlagt ved foten av graven da hun døde i 1965.
Alfred-Kerr-Preis für Literaturkritik ble etablert i 1977.
Familie
Kerr giftet seg for første gang da han var over 50 med Ingeborg Thormählen, som var mye yngre enn han, og som kort tid etterpå døde i spanskesyken i 1918 mens hun var gravid. Den sorgen påvirket ham sterkt. Hans andre ekteskap var med musikeren Julia Weismann (1898-1965) i 1920. Julia, som var datter av en prøyssiske utenriksminister, heter Robert Weismann. Sønnen Kerrs' sønn Michael Kerr ble en fremtredende britisk advokat.
Billy Barty
Barty var en kjent aktivist for å fremme rettighetene for andre kortvokste mennesker. Barty grunnla organisasjonen Little People of America for å hjelpe for å hjelpe ham med sin aktivisme. Barty var gift med Shirley Bolingbroke fra Malad City i Idaho, fra 1962 og frem til hans død. De hadde to barn sammen, Lori Neilson og Braden Barty som var produsent og regissør på TV og film. For hans mange opptredener på TV ble Barty tildelt en stjerne på Hollywood Walk of Fame.
Enthrone Darkness Triumphant
Enthrone Darkness Triumphant er et musikkalbum med Dimmu Borgir, utgitt i 1997.
Långsjön (Älvsjö)
Långsjön er en innsjø som utgjør grensen mellom kommunene Stockholm og Huddinge kommune, og mellom bydelene Herrängen og Segeltorp, sør i Stockholms län og landskapet Södermanland i Sverige.
Innsjøen har et overflateareal på 0,298 km², og ligger 30,6 meter over havet. Innsjøens gjennomsnittsdybde er 2,2 meter, og innsjøen rommer 617 000 m³ vann. Innsjøens største dybde er målt til 3,3 meter.
Vannrensing
Høsten 2006 ble det gjennomført et prosjekt av Stockholm Vatten for fosforredusering, som på sikt skal gi bedre balanse i innsjøens fiskepopulasjon, og også øke krepsepopulasjonen.
Siden november 2008 har Långsjön inngått i vannverningsområdet Östra Mälaren.
George Bonhag
George V. Bonhag (født 31. januar 1882, død 30. oktober 1960) var en amerikansk friidrettsutøver som konkurrerte i både løp og kappgang.
Han representerte USA under jubileumslekene 1906 i Athen, der han vant gull på 1500 m kappgang. To år senere var han med i USAs tropp under OL 1908 i London han deltok på 3200 meter hinder og var med på USAs lag på 3 miles, som tok sølvmedalje. Han løp sammen med John Eisele og Herbert Trube. I sitt tredje OL, 1912 i Stockholm, vant han sin andre gullmedalje ved å gå til topps i 3000 meter for lag, sammen med Norman Taber og Tell Berna. Han var USAs flaggbærer under åpningsseremonien under OL 1912 i Stockholm.
Malek Jaziri
Malek Jaziri (født 20. januar 1984) er en tunisisk tennisspiller. Han representerte landet sitt under Sommer-OL 2012 i London, der han ble utslått i andre runde i singel.
LyX
LyX er et system for produksjon av dokumenter. Det oppfordrer til å skrive dokumenter basert på struktur (WYSIWYM) heller enn på utseende (WYSIWYG). LyX er en front-end til LaTeX, som er et system for å lage pene og strukturerte dokumenter. LaTeX er bygget over tanken at alle tilpassinger av utseende skal gjøres i stiler. LyX hjelper til med dette, slik at det skal være lettere å velge stiler som gir et pent resultat.
LyX har særs god integrering av innholdsfortegnelser, stikkordlister, ligninger, figurer, interne og eksterne henvisninger og bibliografi. Det skulle passe ypperlig til å skrive forskningsrapporter, oppgaver og avhandlinger, samt artikler og annet forskningsmateriell.
885 Ulrike
885 Ulrike er en hovedbelteasteroide og et medlem av asteroidefamilien Themis. Den ble oppdaga den 23. september 1917 av Sergej Beljavskij fra Simeiz-observatoriet på Krim. Den er oppkalt etter en rollefigur i Giuseppe Verdis opera Maskeballet.
Oboronia
Oboronia er en slekt av dagsommerfugler som tilhører undergrupper blåvinger i den store familie glansvinger (Lycaenidae).
Utseende
Middelsstore (vingespenn ca. 35 millimeter) blåvinger med brede, rundede vinger, med en bitteliten stjert på bakvingen hos de fleste artene. Ulikt de fleste andre blåvinger har de ingen blåfarge, oversiden er hvit med mørkbrune vingespisser og ytterkanter. Undersiden er nesten rent hvit.
Levevis
Disse artene lever i skog. Larvene til i alle fall noen av dem lever på planter i ingefærfamilien eller på blomster av arter i familien Costaceae.
Utbredelse
Slekten er utbredt i tropisk Afrika, med flest arter i den vestlige delen.
Vinifikasjon
Vinifikasjon er læren om hvordan man dyrker druer og lager vin. Det som skjer i prosessen er at druene blir høstet og sendt bort til produksjonslokalet. På veien dit blir de dårlige druene raskt tatt bort, og hvor nøye dette gjøres er ut ifra hvor nøye vinprodusenten er. Deretter kan produksjonen deles i flere deler, du har produksjon av rødvin, hvitvin og rosevin.
Wojtek Fibak
Wojtek Fibak, eg. Wojciech Fibak (født 30. august 1952 i Poznań) er en tidligere polsk tennisspiller, først og fremst kjent som en dyktig doublespiller.
Vinifikasjon
Vinproduksjon
Ved rødvinproduksjon blir de blå druene presset, stilken og skall blir fjernet ved hjelp av en maskin som er konstruert for dette. Ved hvitvinsproduksjon blir stilker og skall fjernet i en litt mer skånsom prosess. Her brukes også grønne druer. Resultatet etter at druene er presset er saften som man kaller most. I produksjonen av rosévin er det flere forskjellige måter den kan framstilles på, men ofte er den lagd av blå druer, uten drueskall. Dette er fordi det ligger en del fargestoffer i skallet.
Wojtek Fibak
Tenniskarrieren
Wojtek Fibak ble profesjonell tennisspiller på ATP-touren i 1974, og spilte til og med sesongen 1988. I perioden 1975–1987 vant han 15 single- og 52 doubletitler (hvorav en Grand Slam). I single ble han som best rangert som nummer 7, og i double nr. 1. Totalt spilte han inn 2 725 403 dollar i prispenger.
Vinifikasjon
Vinproduksjon
Et viktig begrep her er maserasjon. Maserasjon betyr «uttrekk» og vil si at mosten trekker farge, smak og tannin fra skallene. Maserasjon gjør det også mulig å lage hvitvin av blå druer, fordi man avbryter prosessen tidlig. Om man avbryter prosessen senere vil man få en rød vin.
Wojtek Fibak
Tenniskarrieren
I doubleturneringer spilte han hovedsakelig sammen med nederlenderen Tom Okker og den australske spilleren Kim Warwick. I 1977 nådde Fibak sammen med tsjekkeren Jan Kodes finalen i French Open. Paret tapte møtet mot amerikaneren Brian Gottfried meksikaneren Raul Ramirez. Karrierens høydepunkt var seieren i 1978 i doubleturneringen under Australian Open. Sammen med Kim Warwick slo han Paul Kronk og Cliff Letcher 2–0 i sett.
Vinifikasjon
Vinproduksjon
For å få alkohol i prosessen må mosten først og fremst gjæres. Denne prosessen kalles fermentering og dette skjer da mosten taes over i gjæringstanker, og denne er som oftest i rustfritt stål. Her omdannes sukkeret i mosten sammen med gjærsoppen i skallet til gjær, og slik skjer forvandlingen fra most til vin. Ved hvitvinsproduktsjon blir stilker, skall og steiner fjernet før mosten er kommet i gjæringstankene. Mens gjæringen pågår sjekkes temperatur og forhold nøye. Slik at gjæringen går etter planen. Hvor lenge gjæringen pågår med stilker, skall og steiner er gjort forskjellig, alt ettersom hvilken vin som lages.
Når vinen har oppnådd ønsket alkoholinnhold drepes gjærsoppen. I denne delen er vinen uklar, grumsete og enda ikke drikkeklar. Det kommer så en prosess, hvor den væskens som er i gjæringstankene blir silt ut, og deretter plassert i fat, for mer lagring,- eller filtrert og tappet på flasker klare for salg. Kvalitetsvin vil ofte bli lagret lengre på fat, for deretter å bli filtrert og tappet på flasker.
Wojtek Fibak
Tenniskarrieren
I singleturneringer var han ikke like suksessrik, men han var i perioder rangert blant de 10 fremste i verden. I 1980 vant han tre ATP-titler i single, men spilte også i 3 kvartfinaler i Grand slam-turneringer. I løpet av karrieren beseiret han spillere som Björn Borg, Guillermo Vilas, Ilie Nastase og Arthur Ashe.
Francisco
Francisco er en opprinnelig spansk og portugisisk variant av det latinske mannsnavnet Franciscus som betyr «franskmann».
Kjente personer med navnet
Personene i listen er ordnet kronologisk etter fødselsår.
Eksterne lenker
Francesco Francesc František Franz Franciscus Francisko Francisque (prénom) Francis Francesco Franciscus Frans (voornaam) Frans Franciszek Франц František Franc François Franciscus Франц
KV1
KV1, som befinner seg i Kongenes dal i Egypt, ble brukt til begravelsen av faraoen Ramses VII i det 20. dynastiet. Selv om den har vært åpen siden oldtiden, ble den først ordentlig undersøkt og ryddet av Edwin Brock i 1984 og 1985. Gravstedet med en enkel korridor befinner seg i Luxor på Nilens vestre bredde, og er liten i forhold til de andre gravstedene fra det 20. dynastiet.
Layouten til gravstedet
KV1 er typisk for gravsteder fra denne perioden, ved at den er bygget i en rett linje. Etterfølgerne til Ramses III bygget gravsteder som fulgte dette mønsteret og var alle dekorert på samme måte. Den består av fire hoveddeler: inngangen, en korridor, gravkammeret som inneholdt sarkofagen, og et siste mindre rom ved innerst.
Ramses VII var i sitt syvende regjeringsår da han døde. Det er tegn på at rommet som endte opp til å blir gravkammeret ble utvidet fra sitt originale design som en korridor, og arbeidet i siderommet på enden av gravstedet ble stoppet.
Kunståret 1739
Kunståret 1739 er en oversikt over hendelser, fødte og avdøde kunstnerpersonligheter i 1739.
Mannsdagen
Mannsdagen er en nyere privat merkedag som har blitt markert i begrenset omfang av enkelte organisasjoner i noen land siden 1980-tallet. Mannsdagen har blitt arrangert på ulike datoer, bl.a. 7. oktober og 19. november. Arrangørenes begrunnelser for arrangementet har variert. Flere arrangører har opplyst at formålet er å være en kampdag for menns rettigheter, og har sammenlignet mannsdagen med Den internasjonale kvinnedagen. Mannsdagen har imidlertid i motsetning til kvinnedagen ingen offisiell status.
Siden årtusenskiftet har det vært mannsdag-arrangementer i Trinidad og Tobago, Jamaica, Norge, Australia, India, USA, Singapore, Storbritannia, Ghana, Canada, Danmark, Østerrike, England, Frankrike, Irland, Skottland, Pakistan, Grenada, Antigua og Barbuda, Malta og Sør-Afrika. De siste årene har de største arrangørene omtalt dagen som Den internasjonale mannsdagen. Flere steder har mannsdemonstranter på mannsdagen brukt ulike superheltkostymer, etter inspirasjon av den britiske mannsrettighetsgruppen Fathers 4 Justice.
I Norge har mannsdagen blitt arrangert i privat regi med ujevne mellomrom med relativt få deltagere. Forum for Menn og Omsorg stod bak arrangementet i 2004 og fikk oppmerksomhet i media gjennom bruk av batmankostymer etter mønster fra fedrerettighetsgrupper i andre land, for å sette fokus på menn som er i konflikt med barnevernet eller fratatt omsorgen for egne barn, og gjennom å hevde at fokus på vold mot kvinner og barn har «kritikkløst propagandapreg.»
Mannsdagen i Norge
Mannsdagen ble første gang markert i Norge i 1988, da billedkunstneren Arne Bendik Sjur og psykologene Bjørn Skar Ødegaard og Bjørn Blumenthal oppnevnte seg selv til Mannskomiteen-88. Mannsdagen fulgte i kjølvannet av dette. At datoen 7. oktober ble valgt, var i utgangspunktet helt tilfeldig, ifølge Blumenthal. De opprinnelige norske arrangørene hadde alle bakgrunn fra vegetoterapimiljøet.